<classify> HALI ya mazingira ya visiwa vya Unguja na Pemba ni mbaya. Zaidi ya maeneo 148 fukwe zake zimeathirika na kasi ya maji ya bahari kuvamia maeneo ya nchi kavu.Ofisa wa Mazingira Ramadhan Mussa Bakari amesema hayo wakati anatoa taarifa kwa Makamu wa pili wa Rais, Balozi Seif Ali Iddi amebainisha hayo akiwa Msuka Pemba wakati alipofanya ziara ya kuangalia miradi ya maendeleo ikiwemo ujenzi wa shule za kisasa za ghorofa.Amesema kutokana na mabadiliko ya tabia ya nchi yaliyoikumba dunia, Zanzibar nayo imeathirika ambapo kasi ya maji ya bahari yamekuwa yakivamia maeneo ya nchi kavu kwa nguvu na kuwafanya wananchi kuingiwa na hofu huku wengine wakiyakimbia makaazi yao ya asili.Zanzibar inakabiliwa na tishio la mabadiliko ya tabia ya nchi yanayotokana na kasi ya maji ya bahari kuvamia maeneo ya makaazi huku fukwe zikiathirika ambapo juhudi za haraka zinahitajika kulinusuru tatizo hilo,amesema.Alisema wataalamu katika miaka ya 1970 waliwahi kupendekeza ujenzi wa ukuta katika maeneo ya pembezoni mwa fukwe ambayo yapo hatarini na kasi ya maji ya bahari kuvamia maeneo ya nchi kavu.Balozi Iddi amewaagiza wataalamu wa sekta za mazingira, kilimo, ujenzi na miundombinu kuandaa mkakati wa dharura utakaosaidia kuishauri serikali kuu kuchukua hatua za haraka kukabiliana na mawimbi ya bahari yanayosababisha kuliwa kwa maeneo ya ardhi katika fukwe.Ametoa agizo hilo alipokuwa akiangalia mmongonyoko wa ardhi pembezoni mwa Bandari ya Msuka Mkoa wa Kaskazini Pemba, unaosababishwa na kasi ya maji ya chumvi akiwa katika ziara ya kukagua harakati za maendeleo pamoja na changamoto zinazowakwaza wananchi katika maeneo hayo.Amesema wakati umefika wa kuchukuliwa kwa hatua za dharura zitakazofanya kunusuru hali hiyo inayoonesha muelekeo wa hatari wa kuharibika kwa mazingira kutokana na mabadiliko ya tabia nchi yanayopaswa kulindwa kwa nguvu zote na kila mwananachi.Tumeziagiza taasisi zetu za mazingira kuongeza juhudi za kuihamasisha jamii yetu kupanda mikoko vijijini ambayo ni maarufu kwa kuzuia kasi ya maji kuvamia nchi kavu,amesema.Makamu huyo wa Pili wa Rais alipata nafasi ya kuyakagua majengo ya shule mpya za sekondari za Micheweni, Kizimbani Wete pamoja na Chuo cha Amali Daya Mtambwe yanayojengwa ndani ya Mkoa wa Kaskazini Pemba.  <topic>: kitaifa 